Foto’s: Elke gestorte traan is uniekFoto: medium.com Maurice Mikkers, ŉ fotograaf van Den Haag, het onlangs ŉ reeks foto’s genaamd “Imaginarium Of Tears” gepubliseer. Dié reeks bestaan uit gekristalliseerde trane wat deur ŉ mikroskoop afgeneem is. Volgens Mikkers wil hy die skoonheid van trane wys – iets wat gewoonlik met seer of swakheid geassosieer word. Volgens wetenskaplikes is daar drie soorte trane, naamlik Basaal-trane, refleks-trane en emosionele-trane. Hulle sê elke traan se taaivloeibaarheid en samestelling verskil van mekaar. Mikkers het verskeie eksperimente gedoen sodat hy dié verskillende trane kon vasvang en afneem. Die resultaat is pragtig. Besoek gerus Medium.com vir die volledige berig.